เรื่องร้องเรียน (ทางเท้า,กีดขวาง,ถนน) วันที่ 2022-06-30 09:08:11 — แขวงหนองบอน เขตประเวศ กรุงเทพมหานคร
ติดตามความคืบหน้าเรื่องร้องเรียน ลงวันที่ 2022-06-10 ร้านค้าแผงลอยตั้งร้านกีดขวางถนนสาธารณะช่องทางเดินรถด้านซ้าย และตั้งร้านกีดขวางฟุตบาทที่เป็นทางเดินเท้าของประชาชนทำให้ประชาชนต้องลงมาเดินบนพื้นถนน พิกัด ซอยพรีเมียร์ 1และ2 ถนนด้านหลังห้างพาราไดซ์พาร์ค เขตประเวศ เนื่องจากทำการแจ้งเรื่องเข้าไปหลายวันแล้ว และได้มีการตอบกลับมาของเจ้าหน้าที่ว่า "กรณีจุดดังกล่าวเป็นผู้ค้าที่มีปัญหายืดเยื้อมานาน ผู้ค้ามีพฤติการณ์ฝ่าฝืนและขัดขวางการทำงานของเจ้าหน้าที่ ไม่ให้ความร่วมมือและรู้กฏหมายในการดำเนินการตามอำนาจหน้าที่ของเจ้าหน้าที่ ซึ่งขณะนี้อยู่ระหว่างการประสานหารือระหว่างสำนักงานเขตประเวศ สถานีตำรวจนครบาลประเวศ และหน่วยงานที่เกี่ยวข้องในการวางแผนที่จะแก้ไขปัญหาและยกเลิกผู้ค้าขายในจุดนี้ต่อไป" จากข้อความที่เจ้าหน้าที่ตอบกลับมาข้างต้นแสดงว่า เจ้าหน้าที่ กทม ที่เกี่ยวข้องรู้ถึงปัญหานี้มานานแล้วก่อนที่ผู้ร้องจะแจ้งเรื่องเข้าไป เจ้าหน้าที่รู้ว่าผู้ค้าหลายรายในจุดดังกล่าวกระทำการผิดกฏหมายและขัดขวางการทำงานของเจ้าหน้าที่ แต่เจ้าหน้าที่ กทม และเจ้าหน้าที่ๆเกี่ยวข้องก็ปล่อยปละละเลย ให้มีการกระทำผิดกฏหมายอยู่เช่นนี้ต่อไป โดยทุกวันนี้ในปัจจุบัน ผู้ค้าแผงลอยในบริเวณดังกล่าวก็ยังกระทำผิดกฏหมายอยู่ทั้งบนถนนสาธารณะที่เป็นหน้าที่ของตำรวจและบนฟุตบาททางเดินเท้าที่เป็นหน้าที่ของเทศกิจ เขตประเวศ ประชาชนจึงอยากทวงถามข้อร้องเรียนและอยากให้ส่งปัญหาข้อร้องเรียนนี้ให้ท่านผู้ว่าราชการ กทม รับทราบด้วย และดำเนินการเเก้ไขปัญหาอย่างเร่งด่วนต่อไป